Document ID: /roh_data/filtered/fineweb-2-filterrobots_roh.jsonl.gz/37410

Suenter las attatgas terroristicas a Paris saja d'examinar il dispositiv da segirtad dal Forum mundial d’economia (WEF) a Tavau. Quai ha ditg il Cusseglier guvernativ e schef dal departament da giustia segirezza e sanadad Christian Rathgeb en l’ura da dumondas dal Cussegl grond. Il dispositiv da segirtad dal WEF saja dentant adina puspè vegnì adattà ils ultims onns era en vista ad attatgas sumegliantas. Planisà per il WEF 2016 sajan dapli preschientscha visibla da la polizia ed er dapli controllas entras la polizia.
RR novitads 10:00